PSL ปล่อยเช่าเรือ “ลติกา นารี” นาน 14 เดือน
PSL ปล่อยเช่าเรือ “ลติกา นารี” เป็นเรือขนาดแฮนดี้ไซส์ ระยะเวลา 10 ถึง 14 เดือน กับบริษัท Dampskibsselskabet Norden A/S ประเทศเดนมาร์ก
PSL ปล่อยเช่าเรือ “ลติกา นารี” เป็นเรือขนาดแฮนดี้ไซส์ ระยะเวลา 10 ถึง 14 เดือน กับบริษัท Dampskibsselskabet Norden A/S ประเทศเดนมาร์ก
6 ม.ค. 2566

บริษัท พรีเชียส ชิพปิ้ง จำกัด (มหาชน) หรือ PSL เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า เรือลติกา นารี ซึ่งเป็นเรือขนาดแฮนดี้ไซส์ของบริษัทฯ ได้ทำสัญญาเช่าระยะยาวเป็นระยะเวลา 10 ถึง 14 เดือน กับบริษัท Dampskibsselskabet Norden A/S ประเทศเดนมาร์ก ในฐานะผู้เช่า นับตั้งแต่วันที่ 5 มกราคม 2566 โดยมีอัตราค่าระวางขั้นต้นแบบผันแปรที่ร้อยละ 92.5 ของอัตราค่าระวางเฉลี่ยในช่วง 15 วัน ก่อนหน้าของดัชนี Baltic Exchange Handysize Index (BHSI) ซึ่งในปัจจุบันอัตราค่าระวางแบบผันแปรดังกล่าว อยู่ที่ประมาณ 11,000 เหรียญสหรัฐต่อวัน